Preĝejo Ignaco Lojola (Győr)

Benediktana preĝejo de Ignaco Lojola estas romkatolika preĝejo kaj Monumento historia en Hungario, en urbo Győr, en la historia ĉefplaco.

 Historio 
Jezuitoj konstruis la preĝejon en la 1630-aj jaroj, sed la interna parto pretiĝis nur en 1662. En 1727 ĝi trakonstruiĝis. En la 1740-aj jaroj ankaŭ la interna parto ŝanĝiĝis. La jezuitoj estis forigitaj en 1773, anstataŭ ili alvenis benediktanoj en 1802.

 Konstruaĵo 
La preĝejo havas unu navon, 2 turojn kaj 6 flankokapelojn. La ĉefaltaro prezentas vivon de Ignaco Lojola de 1744. Ĝuste tiam pretiĝis ankaŭ la freskoj pri Ave Maria kaj pri 4 profetoj. La plej gravaj skulptaĵoj estas pri Sankta Petro, Sankta Jozefo kaj Sankta Paŭlo. La ornamriĉa predikejo pretiĝis en 1749, la orgeno en 1757.

En la kirko estis entombigita Villebald József Danczi.

Kermeso okazas en la 31-an de julio.

 Fontoj 
 Hungara Vikipedio
 hungare

Kategorio:Preĝejoj sub patroneco de Ignaco Lojola
Kategorio:Kristanaj preĝejoj en Győr
Kategorio:Benediktanaj preĝejoj
Gyor